Budapest XII. kerületi Lengyel Nemzetiségi Önkormányzat

Elnök
A Képviselő-testület nyilvános ülésének anyaga 

(2011. évi CLXXIX. törvény 91.§ (1) bek.)

ELŐTERJESZTÉS

a Budapest XII. kerületi Lengyel Nemzetiségi Önkormányzat
Képviselő-testületének ülésére
Tárgy: Wysocki Légió Hagyományőrző Egyesület koszorúzási költségeinek jóváhagyása
Tisztelt Képviselő-testület!

Önkormányzatunk fontosnak tartja, hogy a Lengyel Függetlenség Napja alkalmából tartandó közösségi és történelmi megemlékezéseken aktívan részt vállaljon, különös tekintettel a helyi közösségek által is támogatott ünnepségekre. A 2026. november 11-i esemény keretében javasolt, hogy meghívjuk a Wysocki Légió Hagyományőrző Egyesületet, aki vállalja a koszorúzás során fellépő köztiszteletben álló feladatot, a koszorú méltó, I. világháborús történelmi egyenruhában történő elhelyezését, ezáltal hozzájárulva az ünnep magas színvonalú lebonyolításához. A Wysocki Légió 1998 óta működik Magyarországon, és célja a hazánk területén harcoló vagy menedéket találó lengyel katonák emlékének ápolása. A Wysocki Légió Hagyományőrző Egyesület hagyományőrző tevékenységük révén széleskörű szakértelemmel rendelkeznek a történelmi eseményekhez kapcsolódó ceremóniák lebonyolításában. Javaslom a Wysocki Légió Hagyományőrző Egyesület felkérését a 2026. november 11-én megrendezésre kerülő Lengyel Függetlenség Napja alkalmából tartott ünnepségen való közreműködésre. Az egyesület által vállalt feladatok ellátásának díja 80.000 forint, amely magába foglalja a koszorúelhelyezés koordinálását, valamint a rendezvényen való hagyományőrző jelenlét biztosítását. 
Kérem a tisztelt Képviselő-testület tagjait, hogy támogassák a határozati javaslatot. 

Határozati javaslat:
I.

A Budapest XII. kerületi Lengyel Nemzetiségi Önkormányzat Képviselő-testülete úgy határoz, hogy a Lengyel Függetlenség Napja alkalmából 2026. november 11-én tartott ünnepségre a Wysocki Légió Hagyományőrző Egyesületet (1032 Budapest, Ágoston u. 14. VIII/43. adószám: 18126453-1-41, cégjegyzékszám/nyilvántartási szám: 01 02 0012454) kéri fel a koszorúzáson való közreműködésre 80.000 forint értékben, amelyről az egyesület számlát állít ki az Önkormányzat részére. Az Önkormányzat az összeget a 2026. évi költségvetés terhére biztosítja.
(A döntéshozatal módja: egyszerű többség)

Budapest, 2026. október 30. 

